એસ.જી. હાઈવેના પ્રસંગમ પાર્ટી પ્લોટમાં કામ કરતા મુકેશ બલઈ અને મેનેજર જીજ્ઞેશભાઈ કનુભાઈ પટેલ રાતે ૧૨-૩૦ વાગ્યે ઘરે જવા માટે નીકળ્યા હતા. બન્ને એક્ટિવા અને પલ્સર ઉપર રાત્રે ૧૨-૩૦ વાગ્યે ગોતા બ્રિજ ઉપરથી પસાર થતા હતા ત્યારે પાછળથી આવેલી કારે બન્ને ટુ વ્હીલરને ટક્કર મારી હતી. આ અકસ્માતમાં જીજ્ઞેશભાઈનું સ્થળ ઉપર જ મૃત્યુ નિપજ્યું હતું. ટ્રાફિક PI બી.એમ. દેસાઈએ જણાવ્યું કે, એક કારચાલકે પીછો કરી નંબર લઈ લેતા અકસ્માત સર્જનાર કારના ચાલક, ગાંધીનગરના દિપ જયેશભાઈ પટેલ (ઉ.વ. 25)ની ધરપકડ કરાઈ છે. તેણે દારૂ પીધો હોવાની શંકાથી લોહીના નમૂના તપાસાર્થે મોકલાયા છે..